CELEX: 62008CN0203
Language: fi
Date: 2008-05-16 00:00:00
Title: Asia C-203/08: Ennakkoratkaisupyyntö, jonka Raad van State (Alankomaat) on esittänyt 16.5.2008 — The Sporting Exchange Ltd, joka harjoittaa toimintaa nimellä Betfair, muut osapuolet: Oikeusministeri, Stichting de Nationale Sporttotalisator ja Scientific Games Racing

2.8.2008   
            
            
               FI
            
            
               Euroopan unionin virallinen lehti
            
            
               C 197/11
            
         Ennakkoratkaisupyyntö, jonka Raad van State (Alankomaat) on esittänyt 16.5.2008 — The Sporting Exchange Ltd, joka harjoittaa toimintaa nimellä Betfair, muut osapuolet: Oikeusministeri, Stichting de Nationale Sporttotalisator ja Scientific Games Racing
   (Asia C-203/08)
   (2008/C 197/17)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Raad van State
   Pääasian asianosaiset
   
      Valittaja: The Sporting Exchange Ltd, joka harjoittaa toimintaa nimellä Betfair
   
      Muut osapuolet: Oikeusministeri, Stichting de Nationale Sporttotalisator ja Scientific Games Racing
   Ennakkoratkaisukysymykset
   
               1)
            
            
               Onko EY 49 artiklaa tulkittava siten, että artiklan soveltaminen johtaa siihen, että jäsenvaltion toimivaltainen viranomainen ei voi kieltää kyseisessä jäsenvaltiossa voimassa olevan rahapeleihin liittyviä palveluja koskevan suljetun lupajärjestelmän perusteella sitä, että palvelujen tarjoaja, jolle jo on myönnetty toisessa jäsenvaltiossa lupa tarjota palveluja Internetin välityksellä, tarjoaa näitä palveluja Internetin välityksellä myös ensiksi mainitussa jäsenvaltiossa?
            
         
               2)
            
            
               Sovelletaanko yhteisöjen tuomioistuimen eräissä toimilupia koskevissa asioissa esittämää EY 49 artiklan ja erityisesti yhdenvertaisen kohtelun periaatteen ja siihen perustuvan avoimuusvelvoitteen tulkintaa menettelyyn, joka koskee luvan myöntämistä rahapelipalvelujen tarjoamiseksi lakisääteisessä yhden luvan järjestelmässä?
            
         
               3)
            
            
               
                           a.
                        
                        
                           Voiko lakisääteisessä yhden luvan järjestelmässä nykyisen luvanhaltijan luvan voimassaolon pidentäminen ilman että mahdolliset muut osapuolet saavat mahdollisuuden kilpailla luvasta, olla asianmukainen ja oikeassa suhteessa oleva toimenpide yleistä etua koskevista pakottavista syistä, jotka yhteisöjen tuomioistuin on hyväksynyt perusteluksi rajoitettaessa vapaata liikkuvuutta rahapelipalvelujen tarjoamisen osalta? Jos vastaus on myöntävä, millä edellytyksillä?
                        
                     
                           b.
                        
                        
                           Onko 3 a. kysymykseen annettavaan vastauksen kannalta merkitystä sillä, vastataanko toiseen kysymykseen myöntävästi vai kieltävästi?